SK Úradný vestník Európskej únie C 137/27

Oznámenie francúzskej vlády týkajúce sa smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o výlučné povolenie na vyhľadávanie tekutých alebo plynných konvenčných uhľovodíkov nazývané „Permis de Parentis Maritime Sud“)

(Text s významom pre EHP)

(2015/C 137/04)

Žiadosťou z 30. júna 2014 spoločnosti Red Rio Petroleum Ltd. (so sídlom na č. 69, 9 Albert Embankment, London SE 1 7HD, Spojené kráľovstvo) a Saturn Petroleum Ltd. [TM Services (UK) Ltd., so sídlom na 5 Charterhouse Sq, London EC 1M 6PX, Spojené kráľovstvo] požiadali o výlučné povolenie na päťročné obdobie na vyhľadávanie tekutých alebo plynných konvenčných uhľovodíkov, nazývané „Permis de Parentis Maritime Sud“, ktoré sa týka územia departementov Landes a Pyrénées-Atlantiques.

Oblasť, na ktorú sa vzťahuje toto povolenie, je vymedzená úsečkami spájajúcimi uvedené body:

Bod RGF93 – Greenwichský poludník A priesečník rovnobežky 44°06′00″ a hranice výhradných hospodárskych oblastí Francúzska a Španielska B priesečník rovnobežky 44°06′00″ a francúzskeho atlantického pobrežia C priesečník francúzskeho atlantického pobrežia a francúzsko-španielskej hranice

Takto definované územie má rozlohu približne 3 587 km2.

Podávanie žiadostí a kritériá na udelenie oprávnenia

Žiadatelia, ktorí podali žiadosť Parentis Maritime Sud a konkurenčné žiadosti, musia spĺňať podmienky potrebné na udelenie oprávnenia, ktoré sa stanovujú v článkoch 4 a 5 zmenenej vyhlášky č. 2006-648 z 2. júna 2006 o oprávneniach na ťažbu a o oprávneniach na podzemné skladovanie (Úradný vestník Francúzskej republiky z 3. júna 2006).

Spoločnosti, ktoré majú záujem o toto povolenie, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11, a stanovených zmenenou vyhláškou č. 2006-648 z 2. júna 2006 o oprávneniach na ťažbu a o oprávneniach na podzemné skladovanie (Úradný vestník Francúzskej republiky z 3. júna 2006).

Konkurenčné žiadosti sa zasielajú ministerstvu životného prostredia, udržateľného rozvoja a energetiky na ďalej uvedenú adresu. Rozhodnutia o žiadosti Parentis Maritime Sud a o konkurenčných žiadostiach sa prijmú najneskôr 16. augusta 2016.

Podmienky a požiadavky týkajúce sa výkonu činnosti a jej ukončenia

Žiadateľom sa adresuje výzva, aby sa riadili článkami L. 161-1 a L. 161-2 ťažobného kódexu a zmenenou vyhláškou č. 2006-649 z 2. júna 2006 o ťažobných prácach, prácach podzemného skladovania a o poriadku pre bane a podzemné skladovanie (Úradný vestník Francúzskej republiky z 3. júna 2006).

Všetky doplňujúce informácie je možné získať na ministerstve životného prostredia, trvalo udržateľného rozvoja a energetiky na oddelení pre prieskum a ťažbu uhľovodíkov (Ministère de l’écologie, du développement durable et de l’énergie, Bureau exploration et production des hydrocarbures – Tour Séquoia, 1, place Carpeaux, 92800 Puteaux, France, tel. +33 140819527).

Uvedené právne a regulačné ustanovenia sú prístupné na webovej lokalite Légifrance: http://www.legifrance.gouv.fr

(1) Ú. v. ES L 164, 30.6.1994, s. 3.